Príloha č. 2 súťažných podkladov

|  |
| --- |
| **návrh rámcovej dohody** |

**Rámcová dohoda č. OVO1-2019/000412-**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a podľa § 83 zákona č. 343/2015 Z.z. o verejnom obstarávaní a o zmene a doplnení niektorých

zákonov v znení neskorších prepisov (ďalej len „zákon č. 343/2015 Z.z.“)

(ďalej len „Dohoda“)

medzi

**Objednávateľ:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

Splnomocnený k podpisu: Ing. Ondrej Varačka

generálny tajomník služobného úradu Ministerstva vnútra SR

na základe moci č.p.: KM-OPS4-2018/001604-117 zo dňa 30.04.2018

IČO: 00 151 866

Bankové spojenie: Štátna pokladnica

Číslo účtu: 7000180023/8180

IBAN: SK78 8180 0000 0070 0018 0023

(ďalej len „OBJEDNÁVATEĽ“)

**Poskytovateľ:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

Tel:

Fax:

e-mail:

 (ďalej len „POSKYTOVATEĽ“)

(ďalej len „Účastníci dohody“)

# Úvodné ustanovenia

* 1. Účastníci dohody uzatvárajú túto Dohodu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. XXX/2018 dňa XX.XX.2018 pod značkou XXXXX -MSS (ďalej len „VO“).
	2. Základným účelom tejto Dohody je v súlade s výsledkom VO zabezpečenie dodania služby (tak ako je tento pojem zadefinovaný v čl. 3. a v Prílohe č. 1 tejto dohody) v súlade s touto Dohodou.
	3. Na základe predloženej ponuky POSKYTOVATEĽA a v zmysle príslušných ustanovení zákona č. 343/2015 Z. z. ako aj v zmysle ustanovení § 269 ods. 2 Obchodného zákonníka, uzatvára OBJEDNÁVATEĽ s POSKYTOVATEĽOM túto Dohodu na servis, údržbu a profylaktiku multifunkčných a kopírovacích zariadení rezortu Ministerstva vnútra SR.
1. **Definície a pojmy**
	1. **Multifunkčné zariadenie (ďalej len „zariadenie“)** jezariadenieurčené pre tlač, kopírovanie, skenovanie dokumentov.
	2. **Doba opravy (odstránenia poruchy, udalosti alebo incidentu)** je doba, v ktorej je POSKYTOVATEĽ povinný ukončiť servisný zásah a odovzdať OBJEDNÁVATEĽOVI opätovne funkčné komponenty.
	3. **Elektronický systém pre správu požiadaviek** alebo v skratke systém **HelpDesk**: elektronický systém pre správu požiadaviek je informačný systém, prostredníctvom ktorého POSKYTOVATEĽ a zabezpečuje evidenciu a informácie o Požiadavkách OBJEDNÁVATEĽA. Popis systému HelpDesk, jeho adresa a funkcionalita je uvedená v Prílohe č. 3 tejto Dohody**.**
	4. **Poskytovanie servisných činností** je odstraňovanie incidentov a nedostatkov vzniknutých na tlačových, multifunkčných a kopírovacích zariadeniach.
	5. **Reakčný čas** je pre POSKYTOVATEĽA stanovený čas, do ktorého zaháji prešetrenie nahláseného incidentu počnúc hlásením OBJEDNÁVATEĽA formou zaevidovania incidentu priamo do systému HelpDesk. V odôvodnených prípadoch, predovšetkým v prípade výpadku, resp. nefunkčnosti systému HelpDesk je OBJEDNÁVATEĽ oprávnený nahlásiť problém aj telefonicky alebo emailom, tak ako je uvedené v Prílohe č. 3 tejto Dohody. V takomto prípade bude problém, ktorý bol nahlásený telefonicky alebo mailom zadaný do systému HelpDesk dodatočne, bez zbytočného odkladu po obnovení fungovania systému HelpDesk.
	6. **Servisný protokol** je dokument, ktorý obsahuje prehľad servisných zásahov. Pri každom servisnom zásahu je špecifikovaný čas hlásenia incidentu OBJEDNÁVATEĽOM, čas kedy POSKYTOVATEĽ začal so servisným zásahom, zistený incident, uznanie/neuznanie incidentu ako spadajúceho pod túto Dohodu, čas kedy bol incident odstránený, prehľadom dodaných (použitých) náhradných dielov spolu so špecifikáciou ich záručnej doby, popis v akom stave je komponent.
	7. **Oprávnená osoba** OBJEDNÁVATEĽAjeosoba určená v Prílohe č. 4 tejto Dohody, ktorá je oprávnená

 nahlasovať, riešiť a potvrdzovať vyriešenie problémov spôsobmi uvedenými v tejto Dohode a zadávať požiadavky a potvrdzovať ich vybavenie podľa tejto Dohody.

* 1. **Servisný zásah** je činnosť POSKYTOVATEĽA na zariadení OBJEDNÁVATEĽA, pri ktorom bola nahlásená porucha, smerujúca k jej odstráneniu.
	2. **Profylaktická prehliadka („profylaktika“)** je činnosť zahrňujúca kontrolu zariadenia podľa doporučení výrobcu pri zohľadnení prevádzkového zaťaženia a prevádzkových podmienok, prečistenie a odstránenie prachu a iných povrchových nečistôt zo všetkých vnútorných súčastí tlačiarne, premazanie pohyblivých častí.
1. **Predmet Dohody**

Predmetom tejto Dohody je záväzok POSKYTOVATEĽA poskytovať OBJEDNÁVATEĽOVI riadne a včas nasledovné služby:

* 1. Profylaktické prehliadky zariadení na základe požiadaviek OBJEDNÁVATEĽA;
	2. Pozáručný servis a údržbu zariadení a príslušenstva spočívajúci vo výmene nefunkčného dielu a uvedenie zariadenia do prevádzky;
	3. Dodávku náhradných dielov špecifikovaných v Prílohe č.1 tejto zmluvy určených pre servisnú činnosť;
	4. Poskytovanie služieb HELPDESKU pre nahlasovanie a evidenciu incidentov

(ďalej len „služby“) a záväzok OBJEDNÁVATEĽA zaplatiť POSKYTOVATEĽOVI za riadne a včas poskytnuté služby cenu podľa čl. 5 tejto Dohody.

1. **Miesto plnenia a čas plnenia**
	1. Miestom plnenia tejto Dohody sú pracoviská OBJEDNÁVATEĽA, jeho rozpočtové a príspevkové organizácie vrátane jeho útvarov na území SR. Presné miesta plnenia s úplnými adresami, telefónnymi číslami a kontaktnými osobami budú uvedené v jednotlivých objednávkach.
	2. POSKYTOVATEĽ sa zaväzuje dodržať reakčný čas do 4 hodín počas pracovných dní ak nahlásenie poruchy zariadenia bude uskutočnené v čase 7:00 – 16:00.
	3. POSKYTOVATEĽ sa zaväzuje vykonať opravu zariadenia do dvadsať pracovných dní od prijatia objednávky. Služba sa považuje za poskytnutú po potvrdení prevzatia na servisnom liste povereným zástupcom OBJEDNÁVATEĽA.

1. **Cena za služby a platobné podmienky**
	1. OBJEDNÁVATEĽ je povinný uhrádzať POSKYTOVATEĽOVI cenu a príslušnú DPH podľa platných všeobecne záväzných právnych predpisov za poskytované služby (ďalej len „**Cena**“).
	2. POSKYTOVATEĽ je oprávnený fakturovať cenu za reálne uskutočnené výkony raz mesačne a to na konci každého mesiaca, prílohou faktúry musia byť podpísané servisné protokoly.
	3. POSKYTOVATEĽ je oprávnený fakturovať cenu za servisný výkon, náhradné diely a spotrebný materiál podľa platného cenníka POSKYTOVATEĽA, ktorý je prílohou č.1 tejto Dohody.
	4. Okrem zmluvnej ceny nemá uchádzač nárok na úhradu iných nákladov.
	5. Spoločné ustanovenia o platobných podmienkach:
		1. Cena za poskytovanie služieb podľa čl. 3 tejto Dohody je  stanovená podľa § 3 zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. Zmluvná cena je vyjadrená v eurách.
		2. Cena za poskytovanie služieb podľa čl. 3 tejto Dohody zahŕňa všetky náklady POSKYTOVATEĽA potrebné k poskytnutiu služieb podľa tejto Dohody do miesta plnenia, vrátane dopravy do miesta plnenia.
		3. Účastníci dohody sa dohodli na spôsobe platenia prostredníctvom bezhotovostného platobného styku, ktorý sa bude realizovať výhradne prevodným príkazom na bankový účet POSKYTOVATEĽA uvedený v záhlaví tejto Dohody.
		4. Účastníci dohody sa dohodli, že platba bude realizovaná na základe faktúry, ktorú POSKYTOVATEĽ vystaví a doručí OBJEDNÁVATEĽOVI po riadnom a včasnom prevzatí služieb v súlade s touto Dohodou. Prílohou faktúry budú servisné protokoly o vykonaných službách podpísané oboma Účastníkmi dohody. Vzor servisného protokolu sa nachádza v Prílohe č. 2 tejto Dohody.
		5. Splatnosť faktúry, ktorá bude mať náležitosti daňového dokladu, je 30 kalendárnych dní a začne plynúť po jej obdŕžaní OBJEDNÁVATEĽOM. Faktúra sa považuje za zaplatenú dňom odpísania fakturovanej sumy vrátane DPH z účtu OBJEDNÁVATEĽA.
		6. Faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a zákona č. 431/2002 Z. z. o účtovníctve v znení neskorších predpisov. Za správne vyhotovenie faktúry zodpovedá v plnom rozsahu POSKYTOVATEĽ.
		7. V prípade, že faktúra nebude obsahovať prílohy podľa tejto Dohody, všetky náležitosti daňového dokladu alebo bude obsahovať iné zrejmé nesprávnosti, vady v písaní alebo počítaní, OBJEDNÁVATEĽ má právo vrátiť ju POSKYTOVATEĽOVI v lehote splatnosti na doplnenie alebo prepracovanie s uvedením nedostatkov, ktoré sa majú odstrániť. V takomto prípade sa ukončí pôvodná lehota splatnosti a nová 30-dňová lehota splatnosti začne plynúť doručením doplnenej, opravenej, resp. novej  faktúry OBJEDNÁVATEĽOVI.
2. **Postup pri riešení incidentov**
	1. Oprávnená osoba resp. poverený zamestnanec OBJEDNÁVATEĽA nahlási incident v  systéme HelpDesk podľa Prílohy č. 3 tejto Dohody. Uskutočniť takéto hlásenie môže výlučne Oprávnená osoba resp. ňou poverený zamestnanec OBJEDNÁVATEĽA v súlade s touto Dohodou. V prípade hlásenia e-mailom alebo prostredníctvom telefónu POSKYTOVATEĽ takéto hlásenie zaeviduje v systéme HelpDesk, ktorý vygeneruje identifikačné číslo incidentu. Akákoľvek budúca komunikácia medzi POSKYTOVATEĽOM a OBJEDNÁVATEĽOM sa uskutočňuje použitím priradeného identifikačného čísla incidentu.
	2. Špecialista POSKYTOVATEĽA preverí incident a začne v Reakčnom čase podľa Prílohy č. 1 resp. v lehotách vyplývajúcich z tejto Dohody ich prešetrenie. Podľa potreby kontaktuje Oprávnenú osobu OBJEDNÁVATEĽA. Komunikácia zamestnanca POSKYTOVATEĽA prebieha priamo s Oprávnenou osobou OBJEDNÁVATEĽA. Špecialista POSKYTOVATEĽA oznámi výsledok prešetrenia a odporúčané riešenie Oprávnenej osobe OBJEDNÁVATEĽA a na základe výsledkov prešetrenia bude pokračovať riešenie problému, tak aby POSKYTOVATEĽ daný incident vyriešil v záväznej dobe opravy podľa čl. 4 bodu 4.3 tejto Dohody.
	3. Po vykonaní servisného zásahu zamestnancom POSKYTOVATEĽA v priestoroch OBJEDNÁVATEĽA alebo inom dohodnutom mieste potvrdí Oprávnená osoba OBJEDNÁVATEĽA ich vykonanie v servisnom protokole, z ktorého si ponecháva kópiu.

* 1. Všetky vyriešené incidenty OBJEDNÁVATEĽA musia byť potvrdené písomne jeho Oprávnenou osobou v servisnom protokole, ktorý POSKYTOVATEĽ predloží OBJEDNÁVATEĽOVI po vykonaní servisného zásahu. V prípade, ak OBJEDNÁVATEĽ riešenie incidentu neakceptuje, alebo má výhrady je povinný uviesť svoje pripomienky a výhrady v servisnom protokole. Ak OBJEDNÁVATEĽ bezdôvodne neakceptuje vyriešenie incidentu a nevznesie pripomienky k riešeniu incidentu ani do 5 pracovných dní od ich vykonania, považuje sa riešenie incidentu za akceptované. Ustanovením tohto bodu resp. článku nie je dotknutá zodpovednosť POSKYTOVATEĽA za vady poskytnutých služieb resp. ich časti, ktoré vyjdú najavo po akceptácii riešenia incidentu a to aj v prípade, ak tieto vady existovali už v čase akceptácie.
1. **Uzatváranie incidentov**
	1. Účastníci dohody považujú incident v zmysle tejto Dohody za uzavretý, ak POSKYTOVATEĽ poskytne OBJEDNÁVATEĽOVI riešenie, ktoré odstraňuje nahlásený incident a ktoré je konečné, čo OBJEDNÁVATEĽ potvrdí písomne v servisnom protokole.
	2. Ak by táto oprava bola neekonomická, alebo by nebolo možné dodať náhradné diely pre vykonanie opravy zariadenia, POSKYTOVATEĽ dodá OBJEDNÁVATEĽOVI potvrdenie pre vyradenie z evidencie incidentov.
2. **Práva a povinnosti POSKYTOVATEĽA**
	1. POSKYTOVATEĽ zodpovedá OBJEDNÁVATEĽOVI za to, že poskytovanie služieb podľa čl. 3 tejto Dohody bude v súlade s podmienkami dohodnutými v tejto Dohode a jej prílohách. Zároveň je povinný neodkladne informovať OBJEDNÁVATEĽA o každom prípadnom zdržaní, či iných skutočnostiach, ktoré by mohli ohroziť včasné a riadne poskytovanie služieb podľa čl. 3 tejto Dohody.
	2. POSKYTOVATEĽ sa zaväzuje, že služby podľa čl. 3 tejto Dohody budú poskytované spôsobom, v termínoch, podľa špecifikácie v tejto Dohode a jej prílohách, s primeranou dôslednosťou a obvyklou odbornou starostlivosťou.
	3. POSKYTOVATEĽ pre potreby opráv jednotlivých zariadení použije len komponenty, ktoré sú na tento účel odporučené resp. certifikované výrobcom predmetného zariadenia.
	4. POSKYTOVATEĽ bude informovať OBJEDNÁVATEĽA o čerpaní finančných prostriedkov za každý kalendárny štvrťrok do 10 dní po jeho ukončení.
	5. POSKYTOVATEĽ poskytuje informácie všetkým Oprávneným osobám OBJEDNÁVATEĽA prostredníctvom on-line prístupu do informačného systému – HelpDesk t.j. POSKYTOVATEĽ poskytne Oprávneným osobám OBJEDNÁVATEĽA prístup do systému HelpDesk, v ktorom budú zaznamenané informácie určené pre Oprávnené osoby OBJEDNÁVATEĽA.
	6. POSKYTOVATEĽ vyhlasuje, že v čase uzatvorenia Dohody má splnené povinnosti, ktoré mu vyplývajú zo zákona č. 315/2016 Z.z. o registri partnerov verejného sektora v znení neskorších predpisov (ďalej len "**zákon o registri partnerov verejného sektora**") .
	7. Ak sa budú na strane POSKYTOVATEĽA ako Zmluvnej strany podieľať viaceré subjekty, práva z tejto Dohody voči OBJEDNÁVATEĽOVI môže uplatňovať výlučne vedúci POSKYTOVATEĽ [●], IČO: [●]. Vedúci POSKYTOVATEĽ podľa predchádzajúcej vety je oprávnený vykonávať fakturáciu ceny v mene POSKYTOVATEĽOV, a tiež je za POSKYTOVATEĽOV výlučne tento oprávnený vykonávať iné práva voči OBJEDNÁVATEĽOVI vyplývajúce z tejto Dohody alebo zo všeobecne záväzných právnych predpisov, pokiaľ Dohoda (vrátane príloh) v konkrétnom prípade neurčí inak. Subjekty na strane POSKYTOVATEĽA si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Dohody.
3. **Práva a povinnosti OBJEDNÁVATEĽA**
	1. OBJEDNÁVATEĽ je povinný nahlasovať POSKYTOVATEĽOVI všetky incidenty postupom podľa tejto Dohody.
	2. OBJEDNÁVATEĽ je povinný aktívne spolupracovať s POSKYTOVATEĽOM na riešení nahláseného incidentu a poskytovať mu všetku potrebnú a požadovanú súčinnosť.
	3. OBJEDNÁVATEĽ je povinný:
	4. zabezpečiť prístupu do potrebných priestorov a ku všetkým zariadeniam OBJEDNÁVATEĽA, ktoré POSKYTOVATEĽ potrebuje na účely poskytovania služieb podľa bodu 3 tejto Dohody,
	5. umožniť použitie primeraných prostriedkov diaľkového prístupu pre servisné zásahy v súlade s platnými internými predpismi OBJEDNÁVATEĽA. Zriadenie diaľkového prístupu a jeho používanie môže byť realizované len po predchádzajúcom prekonzultovaní a preukázateľnom odsúhlasení OBJEDNÁVATEĽOM. Každý takýto prístup bude logovaný vrátane všetkých vykonaných aktivít.
	6. OBJEDNÁVATEĽ je povinný poskytovať resp. zabezpečiť poskytovanie technických informácií a dokumentov, ktoré vlastní a týkajú sa požiadavky na službu podľa tejto Dohody a požaduje ich POSKYTOVATEĽ.

**10 Pravidlá pre zmenu subdodávateľa**

1. V Prílohe č. 5 tejto Dohody sú uvedené údaje o všetkých známych subdodávateľoch POSKYTOVATEĽA, ktorí sú známi v čase uzavierania tejto dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

 10.2 POSKYTOVATEĽ je povinný OBJEDNÁVATEĽOVI oznámiť akúkoľvek zmenu údajov u subdodávateľov
 uvedených v Prílohe č. 5 tejto Dohody, a to bezodkladne.

* 1. V prípade zmeny subdodávateľa je POSKYTOVATEĽ povinný najneskôr do 5 pracovných dní odo dňa zmeny subdodávateľa predložiť OBJEDNÁVATEĽOVI informácie o novom subdodávateľovi a predmete subdodávok, pričom pri výbere subdodávateľa musí POSKYTOVATEĽ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora v zmysle zákona o registri partnerov verejného sektora.
	2. Povinnosti Dodávateľa, vrátane pravidiel výberu subdodávateľa uvedené v bodoch 10.2 a 10.3 tohto článku platia po celú dobu trvania tejto Dohody.
	3. Dodávateľ zodpovedá za plnenie zmluvy o subdodávke subdodávateľom tak, ako keby plnenie  realizoval sám a je povinný dodať OBJEDNÁVATEĽOVI plnenia na svoju zodpovednosť, v dohodnutom čase a v dohodnutej kvalite. Dodávateľ zodpovedá za odbornú starostlivosť pri výbere subdodávateľa ako aj za výsledok činnosti vykonanej na základe zmluvy o subdodávke.
1. **Sankcie**
	1. Ak je POSKYTOVATEĽ v omeškaní s akýmkoľvek poskytnutím služieb podľa Dohody, vzniká OBJEDNÁVATEĽOVI nárok na zmluvnú pokutu vo výške 100,- EUR s DPH za každý začatý deň omeškania uvedenia zariadenia do prevádzky podľa čl. 4 bodu 4.3 tejto Dohody.
	2. Ak je POSKYTOVATEĽ v omeškaní so zahájením prešetrenia nahláseného incidentu, t.j. nedodržania reakčného času podľa čl. 4 bod 4.2 tejto Dohody, vzniká OBJEDNÁVATEĽOVI nárok na zmluvnú pokutu vo výške 100,- EUR s DPH za každý deň omeškania.

11.2 V prípade omeškania OBJEDNÁVATEĽA s úhradou riadne vyhotovenej faktúry, je POSKYTOVATEĽ oprávnený uplatniť si voči OBJEDNÁVATEĽOVI úrok z omeškania zákonom stanovenej výške.

1. **Zodpovednosť za vady poskytnutých služieb a zodpovednosť za škodu**
	1. POSKYTOVATEĽ zodpovedá za to, že poskytovanie služieb podľa čl. 3 tejto Dohody bude poskytované v najvyššej dostupnej kvalite tak, aby spĺňali podmienky dohodnuté v tejto Dohode alebo uvedené v požiadavke alebo zadaní OBJEDNÁVATEĽA. Poskytovanie služieb podľa čl. 3 tejto Dohody má vady v prípade, ak nespĺňajú podmienku uvedenú v predchádzajúcej vete.
	2. POSKYTOVATEĽ zodpovedá počas platnosti a účinnosti tejto Dohody, ako aj po dobu 6 mesiacov od zániku tejto Dohody za vady poskytovania služieb podľa čl. 3 tejto Dohody, najmä ak predmetné služby boli poskytnuté odlišne od dohodnutých parametrov Dohody a podmienok uvedených v tejto Dohode. Pri výskyte vady poskytovania služieb podľa čl. 3 tejto Dohody OBJEDNÁVATEĽ na ňu upozorní a POSKYTOVATEĽ ju na vlastné náklady a v termíne stanovenom Dohodou, inak v termíne vopred dohodnutom s OBJEDNÁVATEĽOM odstráni. Ak Účastníci dohody nedohodnú termín odstránenia vád poskytnutých služieb, OBJEDNÁVATEĽ je oprávnený stanoviť primeraný termín odstránenia vád s ohľadom na závažnosť vzniknutej vady služieb.
	3. POSKYTOVATEĽ nezodpovedá za incidenty podľa tejto Dohody, ktoré boli spôsobené použitím podkladov alebo pokynov prevzatých od OBJEDNÁVATEĽA a/alebo iných subjektov, pokiaľ POSKYTOVATEĽ ani pri vynaložení všetkej odbornej starostlivosti nemohol zistiť ich nevhodnosť alebo na ich nevhodnosť upozornil OBJEDNÁVATEĽA, ktorý však na ich použití výslovne trval.
	4. POSKYTOVATEĽ nezodpovedá OBJEDNÁVATEĽOVI za incidenty podľa tejto Dohody v prípade, ak tieto boli preukázateľne spôsobené zavineným konaním OBJEDNÁVATEĽA a/alebo tretích osôb pôsobiacich na strane OBJEDNÁVATEĽA
	5. Každý z Účastníkov Dohody nesie zodpovednosť za spôsobenú škodu v rámci platných všeobecne záväzných právnych predpisov a tejto Dohody. Účastníci dohody sa zaväzujú k vyvinutiu maximálneho úsilia k predchádzaniu škodám a k minimalizácii vzniknutých škôd.
	6. V prípade, ak POSKYTOVATEĽ spôsobí OBJEDNÁVATEĽOVI porušením svojich povinnosti vyplývajúcich z tejto Dohody akúkoľvek škodu, Účastníci dohody sa dohodli na vylúčení možnosti liberácie v zmysle ustanovenia § 373 Obchodného zákonníka voči škode spôsobenej zo strany POSKYTOVATEĽA OBJEDNÁVATEĽOVI, pričom POSKYTOVATEĽ bude povinný nahradiť OBJEDNÁVATEĽOVI skutočnú škodu.
2. **Užívacie, vlastnícke a autorské práva**

* 1. Účastníci dohody sa dohodli, že v prípade, ak pri poskytovaní služieb podľa čl. 3 tejto Dohody sa zo strany POSKYTOVATEĽA majú niektoré veci stať vlastníctvom OBJEDNÁVATEĽA, prechádza na OBJEDNÁVATEĽA vlastnícke právo dňom odovzdania alebo inštalácie takýchto vecí. Nebezpečenstvo škody prechádza na OBJEDNÁVATEĽA dňom odovzdania veci.
	2. OBJEDNÁVATEĽ je oprávnený autorské dielo majúce povahu počítačového programu podľa bodu 13.2 tohto článku meniť a upravovať za podmienok uvedených v § 87 až § 89 Autorského zákona. Udelenie takéhoto súhlasu na použitie autorského diela je bezodplatné.

* 1. Pre softvér majúci povahu cudzieho autorského diela bežne dostupného na trhu a špecificky nevytvoreného v rámci poskytovania služieb podľa tejto Dohody budú platiť obvyklé licenčné podmienky stanovené príslušným nositeľom autorských majetkových a/alebo distribučných práv s ktorými je takýto softvér šírený.
1. **Ochrana osobných údajov**
	1. Zmluvne strany berú na vedomie, že poskytovaním služieb POSKYTOVATEĽOM podľa tejto Dohody môže dôjsť k spracúvaniu osobných údajov.
	2. OBJEDNÁVATEĽ vyhlasuje, že osobné údaje spracúvané v rámci interného informačného systému (vrátane jeho neskorších verzii) a spôsob ich získania OBJEDNÁVATEĽOM neporušuje práva tretích osôb, ako ani žiadne z ustanovení zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon o ochrane osobných údajov“).
	3. POSKYTOVATEĽOVI v súvislosti so spracúvaním osobných údajov podľa tohto článku vznikajú práva a povinnosti upravené Zákonom o ochrane osobných údajov, ktorý je pri spracúvaní osobných údajov povinný dodržiavať.
	4. POSKYTOVATEĽ je povinný chrániť osobné údaje pred náhodným alebo neoprávneným poškodením a zničením, náhodnou stratou, zmenou, nedovoleným prístupom a sprístupnením, ako aj pred akýmikoľvek inými formami spracúvania, ktoré sú v rozpore so všeobecne záväznými právnymi predpismi. Po dosiahnutí účelu spracúvania je POSKYTOVATEĽ povinný osobne údaje zlikvidovať a/alebo odovzdať OBJEDNÁVATEĽOVI, ak platné všeobecne záväzné právne predpisy neustanovujú inak.
	5. POSKYTOVATEĽ je povinný zachovávať mlčanlivosť o osobných údajoch, s ktorými príde do styku v súvislosti s plnením tejto Dohody. POSKYTOVATEĽ je povinný zabezpečiť, aby každý zamestnanec POSKYTOVATEĽA, ktorý príde do styku s osobnými údajmi, zachoval o nich mlčanlivosť a nevyužíval ich na iný účel, ako je účel plnenia podľa tejto Dohody.
	6. POSKYTOVATEĽ nie je oprávnený bez písomného súhlasu OBJEDNÁVATEĽA akýmkoľvek spôsobom sprístupňovať, zverejňovať, predávať, prevádzať alebo iným spôsobom, ako je dohodnuté v tejto Dohode, nakladať s osobnými údajmi poskytnutými OBJEDNÁVATEĽOM, podľa tohto článku Dohody.
2. **Spôsoby ukončenia Dohody**
	1. OBJEDNÁVATEĽ je oprávnený odstúpiť od Dohody v prípade podstatného porušenia Dohody zo strany POSKYTOVATEĽA, ktorým sa rozumie prípad, ak:
3. POSKYTOVATEĽ koná v rozpore so Dohodou, všeobecne záväznými právnymi predpismi a na písomnú výzvu OBJEDNÁVATEĽA toto konanie a jeho následky v určenej primeranej lehote neodstráni;
4. OBJEDNÁVATEĽ si zvolí odstúpenie ako nárok z vadného plnenia podľa ustanovenia § 436 Obchodného zákonníka;
	1. OBJEDNÁVATEĽ je oprávnený odstúpiť od tejto Dohody aj:
5. ak proti POSKYTOVATEĽOVI začalo konkurzné konanie alebo reštrukturalizácia,

 c) ak POSKYTOVATEĽ vstúpil do likvidácie,

d) ak POSKYTOVATEĽ nebol v čase uzavretia Dohody zapísaný v registri partnerov verejného sektora alebo ak bol vymazaný z registra verejného sektora.

* 1. POSKYTOVATEĽ je oprávnený odstúpiť od Dohody v prípade podstatného porušenia Dohody zo strany OBJEDNÁVATEĽA, ktorým sa rozumie prípad, ak je OBJEDNÁVATEĽ v omeškaní s uhradením faktúry o viac ako šesťdesiat (60) kalendárnych dní po lehote jej splatnosti.
	2. Odstúpenie od Dohody musí mať písomnú formu, musí sa v ňom uviesť dôvod odstúpenia a musí byť doručené druhému Účastníkovi dohody v súlade s Dohodou.
	3. Pre vylúčenie akýchkoľvek pochybností sa Účastníci dohody dohodli, že odstúpenie od Dohody nemá vplyv na povinnosti oboch Účastníkov dohody týkajúce sa záručného autorizovaného servisu.
	4. Odstúpenie od Dohody sa nedotýka právnych vzťahov (plnení) vzniknutých do okamihu odstúpenia od Dohody. Pri odstúpení od Dohody Účastníci dohody nebudú povinné vrátiť plnenia poskytnuté im pred odstúpením od Dohodou druhou Zmluvnou stranou a nebudú oprávnené žiadať vrátenie plnení poskytnutých pred odstúpením od Dohody druhej Zmluvnej strane. Nároky POSKYTOVATEĽA na zaplatenie ceny za plnenia poskytnuté OBJEDNÁVATEĽOVI pred odstúpením nebudú odstúpením od Dohody dotknuté a OBJEDNÁVATEĽ je povinný ich uspokojiť.
	5. Túto Dohodu môžu Účastníci dohody písomne vypovedať aj bez udania dôvodu s výpovednou lehotou troch mesiacov. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhému Účastníkovi dohody Zmluvnej strane.
1. **Záverečné ustanovenia**
	1. Táto Dohoda sa uzatvára na dobu **48 mesiacov** a nadobúda platnosť dňom jej podpisu oprávnenými osobami obidvoch Účastníkov dohody a účinnosť dňom nasledujúcim po dni zverejnenia v zmysle bodu 16.2 tohto článku Dohody.
	2. Táto Dohoda je povinne zverejňovanou zmluvou v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov **(**zákon o slobode informácií) v znení neskorších predpisov. Účastníci dohody berú na vedomie a súhlasia, že táto Dohoda vrátane všetkých jej súčastí a príloh bude zverejnená v Centrálnom registri zmlúv vedenom Úradom vlády Slovenskej republiky. Zverejnenie Dohody sa nepovažuje za porušenie ani ohrozenie obchodného tajomstva a informácie označené v tejto Dohody ako dôverné v zmysle § 271 Obchodného zákonníka sa nepovažujú za dôverné.
	3. Všetky zmeny tejto Dohody možno vykonať výlučne dohodou vo forme očíslovaných písomných dodatkov k tejto Dohode, podpísaných zástupcami oboch Účastníkov dohody.
	4. Práva a povinnosti Účastníkov dohody, ktoré nie sú výslovne upravené v tejto Dohode sa riadia príslušnými ustanoveniami Obchodného zákonníka a súvisiacimi ostatnými všeobecne záväznými predpismi platnými a účinným v Slovenskej republike.
	5. Táto Dohoda je vyhotovená v 5 (piatich) rovnopisoch v slovenskom jazyku s platnosťou originálu, z ktorých OBJEDNÁVATEĽ obdrží 3 (tri) rovnopisy a POSKYTOVATEĽ obdrží 2 (dva) rovnopisy.
	6. Neoddeliteľnou súčasťou tejto Dohody sú nasledujúce prílohy:
2. Príloha č. 1: Cenník náhradných dielov a servisných úkonov
3. Príloha č. 2 : Vzor servisného protokolu
4. Príloha č. 3: Systém HelpDesk
5. Príloha č. 4: Oprávnené osoby Zmluvných strán,
6. Príloha č. 5: Zoznam subdodávateľov
	1. Zmluvné strany vyhlasujú, že si túto Dohodu prečítali, jej obsahu porozumeli a na znak toho, že obsah tejto Dohody zodpovedá ich skutočnej a slobodnej vôli, ju podpisujú.

Za OBJEDNÁVATEĽA: Za POSKYTOVATEĽA:

V ................., dňa................ V ................., dňa................

............................................ ............................................